recursal/SuperWikiNEXT-32B huggingface dataset:
**শাম্ভালা ইন্টারন্যাশনাল** হল একটি ছাতা সংস্থা যা শাম্ভলা বৌদ্ধধর্মের অনেকগুলি স্বতন্ত্র প্রতিষ্ঠানকে অন্তর্ভুক্ত করে। শাম্ভলা একটি কিংবদন্তি রাজ্য থেকে এর নাম নেওয়া হয়েছে যা একটি আলোকিত সমাজের জন্য বিখ্যাত।  আজ, গ্লোবাল শাম্ভালা নেটওয়ার্ক সকল বয়সের এবং জীবনের সকল স্তরের লোকদের একত্রিত করে যারা আমাদের নিজস্ব মন অন্বেষণ করতে, আমাদের অভিজ্ঞতাকে রূপান্তরিত করতে এবং আলোকিত সমাজের জন্য আমাদের সম্ভাবনাকে জাগ্রত করতে আগ্রহী।

বিস্তারিত
---------

শাম্ভালা ইন্টারন্যাশনাল, যা হ্যালিফ্যাক্স, নোভা স্কোটিয়াতে অবস্থিত, শহুরে বৌদ্ধ ধ্যান কেন্দ্র, রিট্রিট সেন্টার, মঠ, একটি বিশ্ববিদ্যালয় এবং অন্যান্য উদ্যোগের একটি বিশ্বব্যাপী নেটওয়ার্ককে যুক্ত করে, যেটি বজ্রধাতু নামে তিব্বতি বৌদ্ধ শিক্ষক ট্রুংপা রিনপোচে প্রতিষ্ঠিত।  সাকিয়ং মিফাম রিনপোচে হল সংগঠনের বর্তমান আধ্যাত্মিক এবং কার্যনির্বাহী প্রধান, যা তিনি ১৯৯০ সালে নতুন নামকরণ ও পুনর্গঠিত করেছিলেন।

বিতর্ক
------

শামবালা ইন্টারন্যাশনালের একাধিক সদস্য এবং শিক্ষকের বিরুদ্ধে যৌন অসদাচরণ ও যৌন নিপীড়নের অভিযোগ রয়েছে, যার মধ্যে সাকিয়ং মিফাম রিনপোচেও রয়েছে।  শাম্ভালা ইন্টারন্যাশনালের মধ্যে যৌন অসদাচরণ নিয়ে বৌদ্ধ প্রকল্প সানশাইন-এর ধারাবাহিক প্রতিবেদনের কারণে, সাকিয়ং তার শিক্ষাদান এবং শাসনের ভূমিকা থেকে সরে এসেছে এবং বোর্ড পদত্যাগ করেছে।  নতুন বোর্ডের আমন্ত্রণে, সাকিয়ং আবার পাঠদান শুরু করেছে।  পরবর্তীকালে, পেমা চদ্রন, শাম্ভালার অন্যতম স্বীকৃত পাবলিক ব্যক্তিত্ব প্রতিবাদে পদত্যাগ করেন।

তথ্যসূত্র
---------

1. ↑  "Shambhala - Vision, Lineage, Meditation, Community"। *Shambhala* (ইংরেজি ভাষায়)। সংগ্রহের তারিখ ২০২২-০৩-০৫।
2. ↑  Joan Biddlecombe Agsar, Wendy। *tricycle.org* । সংগ্রহের তারিখ ১৯ জুন ২০২০।  `|শিরোনাম=` অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Newman, Andy (১১ জুলাই ২০১৮)। "The 'King' of Shambhala Buddhism Is Undone by Abuse Report"। *The New York Times*। আইএসএসএন 0362-4331। সংগ্রহের তারিখ ২০২০-০৬-১৯ – NYTimes.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Winn, Andrea M.; Merchasin, Carol (২০১৮-০৮-২৩)। "Buddhist Project Sunshine Phase 3 Final Report; The nail: Bringing things to a clear point" (পিডিএফ)। *andreamwinn.com*। সংগ্রহের তারিখ ২০১৯-০২-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Buddhist group admits sexual abuse by teachers"। *the Guardian*। ৫ মার্চ ২০১৮। সংগ্রহের তারিখ ২০২০-০৬-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**শায়খ মাহমুদ আত-তাহান** হলেন সিরীয় বংশোদ্ভূত একজন বিখ্যাত আরব আলেম ও হাদিসবিশারদ। তিনি ছিলেন হাদীস বিষয়ে অগণিত রচনার লেখক এবং হাদীসশাস্ত্রের সকল বিষয়ে অভিজ্ঞ ও পারদর্শী একজন ব্যক্তি। তার পুরো নাম হল, **আবু হাফস মাহমুদ বিন আহমদ আত-তাহান আল-হালাবি আল-নুয়াইমি।** তিনি ১৯৩৫ সালে সিরিয়ার আলেপ্পোতে জন্মগ্রহণ করেন এবং ২০২২ সালের ২৪ নভেম্বর তিনি মৃত্যুবরণ করেন। উলুমুল হাদিসে তার রচিত কয়েকটি বিখ্যাত বই আছে, যা বিশ্বের একাধিক বিখ্যাত ইসলামি বিশ্ববিদ্যালয়ের পাঠ্যসূচির অন্তর্ভুক্ত।

জন্ম ও বেড়ে ওঠা
----------------

তিনি ১৯৩৫ খ্রিস্টাব্দে আলেপ্পোর আল-বাব জেলায় জন্মগ্রহণ করেন। এরপর তিনি প্রথমে মানবিজে এবং পরবর্তীতে আলেপ্পোতে চলে যান। তিনি একটি ধর্মীয় পরিবারে বেড়ে ওঠেন। তার পিতার নাম হাজি আহমেদ আত-তাহান।

শিক্ষা
------

শিশুকালে তিনি কিছুদিন আল-বাব এবং কিছুদিন মানবিজে প্রাথমিক বিদ্যালয়ে লেখাপড়া করেন। এরপর তিনি আলেপ্পোতে গিয়ে মাধ্যমিক শরিয়া বিদ্যালয়ে ভর্তি হন এবং ১৯৫৪ সালে একটি প্রশংসাপত্রসহ উত্তীর্ণ হন। তিনি আল-হাফিজ স্কুলে শেখ মুহাম্মাদ নাজীব খায়াতের তত্ত্বাবধানে পবিত্র কুরআন মুখস্থ করা শুরু করেন এবং পরবর্তীতে আলেপ্পোর শরিয়া মাধ্যমিক বিদ্যালয়ে পড়াশোনার সময় কুরআন মুখস্থ করা শেষ করেন। 

১৯৫৬ সালে তিনি দামেস্ক বিশ্ববিদ্যালয়ের শরিয়া অনুষদে ভর্তি হন এবং ১৯৬০ সালে স্নাতক হন। সেখানে চার বছর স্বাতন্ত্র্যের সাথে অধ্যয়ন করার পর এবং স্নাতক হওয়ার আগে তিনি বিয়ে করেন। শরিয়া অনুষদ থেকে স্নাতক হওয়ার পর তিনি চাকরিতে যোগদান করেন।

তথ্যসূত্র
---------

1. 1 2  تعريف بمحمود الطحان من موقع المكتبة الشاملة  ওয়েব্যাক মেশিনে আর্কাইভকৃত ২০২১-০১-২৬ তারিখে
2. 1 2 3 4  "محمود طحان"। সংগ্রহের তারিখ ২০২২-১১-২৫।
**বিকিরণ চিকিৎসা** বা **রেডিওথেরাপি** (ইংরেজি Radiation therapy থেকে Radiotherapy) হলো একধরনের চিকিৎসাকৌশল যা কর্কটরোগ (ক্যান্সার) এবং অর্বুদের (টিউমারের) মতো রোগের চিকিৎসাতে ব্যবহৃত হয়। এই চিকিৎসাতে সাধারণত উচ্চশক্তিসম্পন্ন রঞ্জনরশ্মি (এক্স রে) বা গামা রশ্মি ব্যবহার করে রোগাক্রান্ত কোষ ধ্বংস করা এবং রোগাক্রান্ত কোষের বৃদ্ধি ও বিভাজন ক্ষমতা নষ্ট করে দেওয়া হয়।

চিকিৎসাতে ব্যবহার
-----------------

বিকিরণ চিকিৎসা মানব দেহের অভ্যন্তরের রোগাক্রান্ত কোষ নষ্ট করতে ব্যবহৃত হয়। সাধারণত ক্যান্সার বা টিউমারের চিকিৎসায় এটি ব্যবহৃত হয়। রোগের মাত্রার উপর ভিত্তি করে বিকিরণ চিকিৎসা বিভিন্ন ধরনের হয়। রোগের মাত্রা অনুযায়ী বিকিরণ চিকিৎসা এক বা একাধিকবারও প্রয়োগ করা যায়।

পার্শ্বপ্রতিক্রিয়া
-------------------

বিকিরণ চিকিৎসা ব্যবহারের বেশ কিছু পার্শ্বপ্রতিক্রিয়া রয়েছে। এটি কর্কটরোগ (ক্যান্সার) বা অর্বুদের (টিউমারের) কোষ নষ্ট করার সাথে সাথে আবরণী কলার কোষগুলোর মতো অন্যান্য স্বাভাবিক কোষও নষ্ট করে দেয়। এছাড়াও বিকিরণ চিকিৎসার ব্যবহারে থাইরয়েড গ্রন্থির মতো অঙ্গের কোষ অবস্থানচ্যুত বা নষ্ট হয়ে যায়।

আরও দেখুন
---------

* কেমোথেরাপি
* ক্যান্সারের চিকিৎসা

তথ্যসূত্র
---------

1. ↑  Radiation Therapy Side Effects and Ways to Manage Them. National Cancer Institute.
2. ↑  Radiation Therapy for Breast Cancer: Possible Side Effects  ওয়েব্যাক মেশিনে আর্কাইভকৃত ১ মার্চ ২০১২ তারিখে rtanswers.com

প্রবেশদ্বার: চিকিৎসাবিদ্যা
একই নামের অন্যান্য ব্যক্তির জন্য ফজলুল হক দেখুন।
**ফজলুল হক** (২৬ মে ১৯২২-২৬ অক্টোবর ২০০৩) একজন বাংলাদেশী চলচ্চিত্র পরিচালক, প্রযোজক ও সাংবাদিক ছিলেন। তিনি বাংলাদেশের প্রথম চলচ্চিত্র বিষয়ক পত্রিকা *সিনেমা*র সম্পাদক ও প্রথম শিশু চলচ্চিত্র ‘প্রেসিডেন্ট’-এর পরিচালক ছিলেন।

জন্ম ও শিক্ষাজীবন
-----------------

ফজলুল হক ১৯৩০ সালের ২৬ মে ব্রিটিশ ভারতের বগুড়ায় জন্মগ্রহণ করেন।

কর্ম জীবন
---------

হক দেশের প্রথম চলচ্চিত্র বিষয়ক পত্রিকা ‘সিনেমা’র সম্পাদক এবং প্রথম শিশুতোষ চলচ্চিত্র ‘প্রেসিডেন্ট’-এর পরিচালক ছিলেন। ১৯৫০ সালে বগুড়া থেকে ‘সিনেমা’ পত্রিকাটি প্রথম প্রকাশিত হয়। পরবর্তী সময়ে প্রকাশনা ঢাকায় স্থানান্তর করা হয়। এটির সর্বশেষ সংখ্যা প্রকাশিত হয় ১৯৫৯ সালে। ষাটের দশকের শুরুতে তিনি ‘প্রেসিডেন্ট’ নামে একটি শিশুতোষ চলচ্চিত্র তৈরি করেছিলেন। চলচ্চিত্রটি সেই সময়ে পুরস্কৃত হয়েছিল। পরে তিনি ‘উত্তরণ’ নামে আরও একটি চলচ্চিত্র পরিচালনা করেন।

ব্যক্তিগত জীবন
--------------

ফজলুল হক ব্যক্তিগত জীবনে বিবাহিত ও চার সন্তানের জনক ছিলেন। রাবেয়া খাতুন তার সহধর্মিণী। জ্যেষ্ঠপুত্র ফরিদুর রেজা সাগর একজন শিশু-সাহিত্যিক ও টিভি ব্যক্তিত্ব। ছোট ছেলে ফরহাদুর রেজা প্রবাল বাংলাদেশ টেলিভিশনে উপস্থাপনা করতেন, বড় মেয়ে কেকা ফেরদৌসী বিশিষ্ট রন্ধনবিদ এবং ছোট মেয়ে ফারহানা মাহমুদ কাকলি গৃহিণী।

সম্মাননা ও স্বীকৃতি
-------------------

তার স্মরণে ২০০৪ হতে *ফজলুল হক স্মৃতি পুরস্কার* প্রদান শুরু হয়। বাংলাদেশ চলচ্চিত্র উন্নয়ন করপোরেশন তাদের একটি মূল মিলনায়তনের নামকরণ ‘ফজলুল হক স্মৃতি মিলনায়তন’ করেছে। সৈয়দ সালাউদ্দিন জাকি তার নামানুসারে ‘ফজলুল হক ইন্সটিটিউট অব মিডিয়া স্টাডিজ’ নামে একটি প্রতিষ্ঠান গড়েছেন।

তথ্যসূত্র
---------

1. 1 2 3 4 5  "সাংবাদিক ও নির্মাতা ফজলুল হক স্মরণে..."। *বাংলা ট্রিবিউন*। ২০২০-১০-২৬। ২০২১-১০-২৬ তারিখে মূল থেকে আর্কাইভ করা। সংগ্রহের তারিখ ২০২১-১০-২৬।

প্রবেশদ্বার: চলচ্চিত্র জীবনী
একই নামের অন্যান্য ব্যক্তির জন্য কাজী নুরুজ্জামান (দ্ব্যর্থতা নিরসন) দেখুন।**কাজী নুরুজ্জামান** (১৫ আগস্ট ১৯২৭-৬ ডিসেম্বর ২০১৭) বাংলাদেশের লালমনিরহাটের রাজনীতিবিদ, মুক্তিযুদ্ধা ও তৎকালীন রংপুর-৫ আসনের সাবেক সংসদ সদস্য।

জন্ম
----

কাজী নুরুজ্জামান ১৫ আগস্ট ১৯২৭ সালে লালমনিরহাট জেলার পাটগ্রাম উপজেলার কুচলীবাড়িতে জন্মগ্রহণ করেন।

রাজনৈতিক ও কর্মজীবন
-------------------

কাজী নুরুজ্জামান মুক্তিযুদ্ধের সংগঠক ছিলেন। পাটগ্রাম সরকারি কলেজের অধ্যক্ষ ছিলেন। তিনি লালমনিরহাট জেলা বিএনপির সাবেক সভাপতি। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়ন নিয়ে তৎকালীন রংপুর-৫ (বর্তমান লালমনিরহাট-১) আসন থেকে সংসদ সদস্য নির্বাচিত হয়েছিলেন।

মৃত্যু
------

কাজী নুরুজ্জামান ৬ ডিসেম্বর ২০১৭ সালে পাটগ্রাম পৌরসভার নিজ বাসায় মৃত্যুবরণ করেন।

তথ্যসূত্র
---------

1. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ এপ্রিল ২০২০।
2. ↑  "২২ বছর পর মুখোমুখি আ.লীগ–বিএনপি"। *প্রথম আলো*। সংগ্রহের তারিখ ২০২০-০৬-২১।
3. ↑  "লালমনিরহাটের সাবেক এমপি কাজী নুরুজ্জামান আর নেই"। *প্রিয়.কম*। ৬ ডিসেম্বর ২০১৭। ২০ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০২০।
মোল্লা **ফজল মোহাম্মদ** আফগানিস্তানের নাগরিক এবং পূর্বে একজন তালেবান মিলিশিয়া কমান্ডার ছিলেন। তিনি ২৫ নভেম্বর, ২০০১ এ গ্রেপ্তার হয়েছিলেন। 

অস্ট্রেলিয়ান ব্রডকাস্টিং কর্পোরেশন অনুসারে, তিনি ২০০১ সালে পাকিস্তান সীমান্তে আফগানিস্তানের দক্ষিণাঞ্চলে তালেবান মিলিশিয়ার "কমান্ডার" ছিলেন।  তিনি ২০০১ সালের ৯ নভেম্বর তালেবানের সমর্থনে উন্মুক্ত সমাবেশে বক্তব্য রাখেন। 

পাকিস্তানি সংবাদপত্র ডনের মতে, ফজল মোহাম্মদকে করাচি, সোলজার বাজারে তালেবান অফিসে ধরা পড়েছিলেন, যেখানে কর্মকর্তারা উনিশ জন ব্যক্তিকে "ত্রাণসামগ্রী, নথিপত্র এবং সহায়তার অর্থ" সহ আটক করেছিলেন। 

অস্ট্রেলিয়ান ব্রডকাস্টিং কর্পোরেশন ২২ শে জুলাই, ২০০২ এ জানিয়েছিল যে ত্রিশ বছর বয়সি ফজল মোহাম্মদ স্বাস্থ্যের অবনতির কারণে কান্দাহারের নিকটবর্তী মার্কিন কারাগার থেকে মুক্তি পেয়েছিলেন। একজন পাকিস্তানি চিকিৎসক তাকে পরীক্ষা করেছেন, তিনি বলেছিলেন যে তিনি তার বেশিরভাগ দৃষ্টিশক্তি হারিয়ে ফেলেছেন। ফজল মোহাম্মদ দাবি করেছেন যে কান্দাহারে তার এবং অন্যান্য বন্দীদের যৌন নির্যাতনের শিকার হয়েছিল। তাকে ক্ষত এবং অন্যান্যট চিকিৎসা না করে ছেড়ে দেওয়া হয়েছিল। ফজল মোহাম্মদ জানিয়েছিলেন যে, কান্দাহার কারাগারে সাবেক তালেবান পররাষ্ট্রমন্ত্রী ওয়াকিল আহমেদ মুতাওয়াকিল, তার মুখপাত্র আবদুল হাই মুতামেন, এবং হেরাতের প্রাক্তন গভর্নর মওলাই খায়রুল্লাহ খায়রখওয়া সহ প্রায় ৩০০ জন অন্যান্য বন্দি ছিলেন।

তথ্যসূত্র
---------

1. 1 2  "Taliban prisoner claims sex abuse in Afghan jail"। Australian Broadcasting Corporation। জুলাই ২৮, ২০০২। সেপ্টেম্বর ৫, ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-২১।
2. 1 2  
"KARACHI: Taliban office sealed, 20 held"। Dawn। নভেম্বর ২৫, ২০০১। সংগ্রহের তারিখ ২০০৭-১২-০২।
3. ↑  
"Taleban prisoner cites abuse in Afghan jail"। Khaleej Times। ২০০২। ২০০৭-১২-০৫ তারিখে মূল থেকে আর্কাইভ করা। সংগ্রহের তারিখ ২০০৭-১২-০২।
4. ↑  
"Taliban prisoners allege torture, Afghan intelligence denies torturing." (পিডিএফ)। United Nations Human Rights Commission UNCHR। জুলাই ২৭, ২০০২। পৃষ্ঠা 9। ২০০৭-০৭-১৬ তারিখে মূল (PDF) থেকে আর্কাইভ করা। সংগ্রহের তারিখ ২০০৭-১২-০২।
5. ↑  
"KARACHI: Govt's Afghan policy criticized"। Dawn। নভেম্বর ১০, ২০০১। সংগ্রহের তারিখ ২০০৭-১২-০২।
6. ↑  
"KARACHI: Rally condemns US bombings"। Dawn। নভেম্বর ৬, ২০০১। সংগ্রহের তারিখ ২০০৭-১২-০২।
7. ↑  "KANDAHAR Provincial Council Results"। *Wolesi Jirga & Provincial Council Elections Afghanistan 2005 Elections*। JEMB। ২০০৮-০৬-১৩। ২০০৮-০৬-১৩ তারিখে মূল থেকে আর্কাইভ করা। সংগ্রহের তারিখ ২০১৫-০১-০৭।
**বিকাশ রায়** (১৯১৬-১৯৮৭) একজন বিখ্যাত বাঙালি অভিনেতা। তিনি বহু ছবিতে পার্শ্বচরিত্রে দাপটের সাথে অভিনয় করেছেন।

প্রারম্ভিক জীবন
---------------

তার জন্ম কলকাতার ভবানীপুরে। পিতার নাম যুগলকিশোর রায়। তাদের পৈতৃক নিবাস ছিল নদীয়ার মদনপুর নিকট প্রিয়নগরে। কলকাতার মিত্র ইন্সটিটিউশন থেকে ১৯৩২ খ্রিষ্টাব্দে ম্যাট্রিকুলেশন পাশ করে কলকাতা বিশ্ববিদ্যালয় থেকে স্নাতক হন ১৯৩৬ সালে। সিনেমা-থিয়েটারের চাইতে ঝোঁক ছিল বেশি সাহিত্যে। প্রেসিডেন্সি কলেজ এ পড়ার সময় কলেজ ম্যাগাজিনে নিয়মিত লিখতেন। ‘বেদুইন’ নামে একটা সাহিত্য পত্রিকাও প্রকাশ করেছিলেন। বি.এল (আইন) পাশ করেন ১৯৪১ সালে, কিন্তু স্থায়ীভাবে ওকালতি পেশা গ্রহণ করেননি। কর্মজীবন শুরু হয় এক ব্যারিস্টারী ফার্মের জুনিয়র হিসাবে। আইন ব্যবসা ছেড়ে দিয়ে চাকরি নিলেন সরকারি সিভিল ডিফেন্স বিভাগে, হেড ক্লার্কের। সেখানেও থাকলেন না। অনেক কম বেতনে, আশি টাকার মাস মাইনেতে চাকুরি নিলেন রেডিওর ঘোষকের। রেডিওর অনিশ্চিত চাকুরি ছেড়ে এক বাল্যবন্ধুর সহায়তায় যোগ দিলেন বিখ্যাত বিজ্ঞাপন সংস্থায় যোগ দেন।

অভিনয় প্রতিভা
--------------

বিকাশ রায় তার বাচনভঙ্গি, কন্ঠস্বর এবং অনবদ্য স্টাইলের জন্যে বাংলা চলচ্চিত্রে বিশেষ স্থান করে নেন। তার অভিনয় জীবন দীর্ঘ ৩৮ বছরের। এর মধ্যে তিনি মঞ্চেও অভিনয় করেছেন। তার অভিনীত শ্রেষ্ঠ ছবিগুলির মধ্যে ৪২, রত্নদীপ, জিঘাংসা, টাকা আনা পাই, কীর্তিগড়, না, মরুতীর্থ হিংলাজ, সব্যসাচী, বনহংসী, রাত্রির তপস্যা, আরোগ্য নিকেতন উল্লেখযোগ্য। পরিচালনা ও প্রযোজনা করেছেন অনেকগুলি বিখ্যাত বাংলা সিনেমা।

লেখা
----

তার রচিত গ্রন্থ 'মনে পড়ে', 'কিছু ছবি কিছু গল্প', 'প্রসঙ্গ অভিনয়', 'আমি'।

তথ্যসূত্র
---------

1. 1 2  "বিকাশ রায়"। *বিকাশপিডিয়া*। সংগ্রহের তারিখ ১১ মার্চ ২০১৭।

বহিঃসংযোগ
---------

* ইন্টারনেট মুভি ডেটাবেজে বিকাশ রায় (ইংরেজি)
**বেদারউদ্দিন আহমদ** (১৫ মার্চ, ১৯২৭ - ১৩ জানুয়ারি, ১৯৯৮) ছিলেন একজন বাঙালি সঙ্গীতশিল্পী এবং সঙ্গীত বিষয়ক অধ্যাপক। তিনি বুলবুল ললিতকলা একাডেমির অন্যতম প্রতিষ্ঠাতা। সঙ্গীতে অবদানের জন্য তিনি ১৯৭৪ সালে বাংলা একাডেমি পুরস্কার লাভ করেন এবং ১৯৮০ সালে বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে।

প্রারম্ভিক জীবন
---------------

বেদারউদ্দিন ১৯২৭ সালের ১৫ মার্চ তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বগুড়া জেলার শেরপুর উপজেলায় জন্মগ্রহণ করেন। তার পিতা মোহাম্মদ মহিরউদ্দিন এবং মাতা নেকজাহান বেগম। বেদারউদ্দিনের হারমোনিয়াম বাজানোর হাতেখড়ি হয় গৌরচন্দ্র ঘোষের কাছে। পরবর্তীতে তিনি সঙ্গীতে আগ্রহী হন এবং সঙ্গীতচর্চা শুরু করেন। ১৯৪০ সালে তিনি উত্তরবঙ্গ সঙ্গীত প্রতিযোগিতায় ছোটদের মধ্যে প্রথম হন।

কর্মজীবন
--------

বেদারউদ্দিন ১৯৪২ সালে সং পাবলিসিটি বিভাগে চাকরিতে যোগদান করেন। কলাম্বিয়া ও এইচএমভি গ্রামোফোন কোম্পানি থেকে তার গাওয়া গানের রেকর্ড বের হলে তিনি সঙ্গীতশিল্পী হিসেবে খ্যাতি লাভ করেন। কলকাতা বেতার কেন্দ্র থেকে তিনি নিয়মিত সঙ্গীত পরিবেশন করতেন। ১৯৪৭ সালে দেশবিভাগের পর তিনি ঢাকা এসে ঢাকা বেতার কেন্দ্রে শিল্পী হিসেবে যোগ দেন এবং নিয়মিত সঙ্গীত পরিবেশন করেন। ১৯৫৫ সালে বুলবুল ললিতকলা একাডেমি প্রতিষ্ঠিত হয়। বেদারউদ্দিন ছিলেন এই একাডেমি প্রতিষ্ঠার অন্যতম উদ্যোক্তা। তিনি দীর্ঘদিন এই প্রতিষ্ঠানের অধ্যক্ষের দায়িত্ব পালন করেন।

মৃত্যু
------

বেদারউদ্দিন ১৯৯৮ সালের ১৩ জানুয়ারি হৃদরোগে আক্রান্ত হয়ে ঢাকার সোহরাওয়ার্দী হাসপাতালে মৃত্যুবরণ করেন। ঢাকার মোহাম্মদপুরের ইকবাল রোড মসজিদে যোহরের পর এবং বাইতুল মোকাররম মসজিদে আসরের পর তার জানাজা অনুষ্ঠিত হয়। তাকে মিরপুর শহীদ বুদ্ধিজীবী কবরস্থানে সমাহিত করা হয়।

সম্মাননা
--------

* সঙ্গীতে অবদানের জন্য বাংলা একাডেমি পুরস্কার, ১৯৭৪
* নজরুল সাংস্কৃতিক পরিষদ থেকে নজরুলের প্রতিকৃতি, ১৯৭৬
* সঙ্গীতে অবদানের জন্য একুশে পদক, ১৯৮০

তথ্যসূত্র
---------

1. 1 2 3  খান, মোবারক হোসেন। "আহমদ, বেদারউদ্দিন"। *বাংলাপিডিয়া*। সংগ্রহের তারিখ ২০ জুলাই ২০১৭।
2. ↑  "Bedaruddin Ahmed dead"। *দ্য ডেইলি স্টার*। ১৪ জানুয়ারি ১৯৯৮। সংগ্রহের তারিখ ২০ জুলাই ২০১৭।

বহিঃসংযোগ
---------

* বাংলাপিডিয়ায় আহমদ, বেদারউদ্দিন

| * দে
* স
একুশে পদক বিজয়ী ১৯৮০ |
| --- |
| ভাষা ও সাহিত্য | 
* আবুল হোসেন

 |  |
| শিক্ষা | 
* মোহাম্মদ ফেরদাউস খান

 |
| শিল্পকলা | 
* বেদারউদ্দিন আহমদ (সঙ্গীত)
* আব্দুল জব্বার (সঙ্গীত)
* হামিদুর রহমান (চিত্রকলা)
* মুর্তজা বশীর (চিত্রকলা)
* রণেন কুশারী (নাট্যকলা)

 |
| সাংবাদিকতা | 
* মুজীবুর রহমান খাঁ

 |
| 
একুশে পদক বিজয়ী
১৯৭৬
১৯৭৭
১৯৭৮
১৯৭৯
**১৯৮০** 
১৯৮১
১৯৮২
১৯৮৩
১৯৮৪
১৯৮৫
 |
**ভাউট ফেলিক্স লিনা ফায়েস** (ওলন্দাজ: *Wout Faes*; জন্ম: ৩ এপ্রিল ১৯৯৮; **ভাউট ফায়েস** নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ফরাসি ক্লাব রেঁস এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৩ সালে, ফায়েস বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ১০ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২২ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
---------------

ভাউট ফেলিক্স লিনা ফায়েস ১৯৯৮ সালের ৩রা এপ্রিল তারিখে বেলজিয়ামের মলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

ফায়েস বেলজিয়াম অনূর্ধ্ব-১৫, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৩ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ১০ বছরে ৬২ ম্যাচে অংশগ্রহণ করে ২টি গোল করেছেন।

২০২২ সালের ৮ই জুন তারিখে, ২৪ বছর, ২ মাস ও ৫ দিন বয়সে, ডান পায়ে ফুটবল খেলায় পারদর্শী ফায়েস পোল্যান্ডের বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৫তম মিনিটে মধ্যমাঠের খেলোয়াড় আক্সেল ভিটসেলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি বেলজিয়াম ৬–১ গোলের ব্যবধানে জয়লাভ করেছিল।

পরিসংখ্যান
----------

### আন্তর্জাতিক

*২৯ আগস্ট ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বেলজিয়াম | ২০২২ | ১ | ০ |
| সর্বমোট | ১ | ০ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **ভাউট ফায়েস** সংক্রান্ত মিডিয়া রয়েছে।

* ভাউট ফায়েস – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে ভাউট ফায়েস (ইংরেজি) উইকিউপাত্তে এটি সম্পাদনা করুন
* সকারবেসে ভাউট ফায়েস (ইংরেজি) উইকিউপাত্তে এটি সম্পাদনা করুন
* বিডিফুটবলে ভাউট ফায়েস (ইংরেজি) উইকিউপাত্তে এটি সম্পাদনা করুন
* ইইউ-ফুটবলে ভাউট ফায়েস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ভাউট ফায়েস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ভাউট ফায়েস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ভাউট ফায়েস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ভাউট ফায়েস (ইংরেজি) উইকিউপাত্তে এটি সম্পাদনা করুন
**অ্যালিস মড আর্নক্লিফ সেনেট** **মেরি কিংসলে** (জন্ম **অ্যালিস মড মেরি স্পারাগ্নাপেন**; ৪ ফেব্রুয়ারি ১৮৬২ - ১৫ সেপ্টেম্বর ১৯৩৬) মঞ্চ নামেও পরিচিত, তিনি ছিলেন একজন ইংরেজ অভিনেত্রী ও ভোটাধিকারী এবং ভোটাধিকার কর্মী। তিনি তার সক্রিয়তার জন্য চারবার গ্রেপ্তার হয়েছিলেন।

জীবন
----

সেনেট লন্ডনে **অ্যালিস মড মেরি স্পারাগনাপান** নামে একটি পরিবারে জন্মগ্রহণ করেছিলেন যারা ক্রিসমাস ক্র্যাকার ও মিষ্টান্ন ব্যবসার মালিক ছিলেন। তার মা ছিলেন অরেলিয়া উইলিয়ামস এবং তার বাবার নাম গাউদেন্তে স্পারাগনাপনে। সেনেট মেরি কিংসলে নাম ধারণ করে একজন অভিনেত্রী হয়ে ওঠেন ও লেডি ম্যাকবেথের চরিত্রে তার অভিনয় সংবাদমাধ্যমে উচ্চ প্রশংসিত হয়, এবং ১৮৮৯ সালের শেক্সপিয়র স্মরণে জোয়ান অফ আর্কের চরিত্রে তার অভিনয়ের ফলে স্ট্র্যাটফোর্ড-আপন-অ্যাভনের শেক্সপিয়ার মেমোরিয়ালে তার চরিত্রের একটি প্রতিকৃতি অঙ্কন ও ঝুলানো হয়েছে। তার অভিনয় জীবনের মধ্যে মূল ভূখণ্ড ব্রিটেন ভ্রমণ ও তিনি অস্ট্রেলিয়ায় এক বছর কাটিয়েছেন। জনসমক্ষে কথা বলার সাথে তার আত্মবিশ্বাসের একটি দক্ষতা হয়েছিল যা তিনি 'উচ্চ বাগ্মী শক্তি' রূপে আবার ব্যবহার করেন।

সেনেট, মড আর্নক্লিফ
মড ১৮৯৮ সালে বিয়ে করেন এবং তিনি ও তার স্বামী হেনরি রবার্ট আর্নক্লিফ সেনেট পারিবারিক ব্যবসার দায়িত্ব নেন। মডের স্বামীও একজন অভিনেতা ছিলেন, তিনি বিয়ারবোহম ট্রি ও অন্যান্য ভূমিকায় অভিনয় করেছিলেন।

১৯০৬ সালে, মড মিলিসেন্ট ফাউসেটের একটি নিবন্ধ পড়েন এবং এর ফলে তিনি লন্ডন সোসাইটি ফর উইমেন'স সাফ্রেজে যোগদান করেন, যা ১৯০৭ সালের ফেব্রুয়ারির 'কর্দমাক্ত পদযাত্রা' সংগঠিত করতে সাহায্য করেছিলেন এবং তার কোম্পানি ৭০০০টি লাল ও সাদা রোসেট সরবরাহ করেছিল। মড অন্যান্য বেশ কয়েকটি ভোটাধিকার সমিতিতে যোগদান করেন এবং তিনি উইমেনস ফ্রিডম লীগ, অভিনেত্রীদের ফ্র্যাঞ্চাইজ লিগ (এএফএল) এবং হ্যাম্পস্টেডে সংগ্রামী মহিলা সামাজিক ও রাজনৈতিক ইউনিয়ন (ডব্লিউএসপিইউ) শাখার কার্যনির্বাহী কমিটিতে দায়িত্ব পালন করেন।

তথ্যসূত্র
---------

1. ↑  "Mary Kingsley Review"। *British Newspaper Archive*। ২৮ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৪ জুলাই ২০২০।
2. 1 2  
Elizabeth Crawford, 'Sennett, (Alice) Maud Mary Arncliffe (1862–1936)', Oxford Dictionary of National Biography, Oxford University Press, 2004 accessed 4 November 2017
3. 1 2  "Maud Arncliff-Sennett – A militant suffragette"। *The British Newspaper Archive*। ২১ ফেব্রুয়ারি ২০১৮। ২৮ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।
4. ↑  "Maud Arncliffe Sennett"। *Spartacus Educational* (ইংরেজি ভাষায়)। সংগ্রহের তারিখ ২৩ নভেম্বর ২০১৭।
5. ↑  "Mrs Alice Maud Mary Arncliffe-Sennett"। *Women's Suffrage resources database*। সংগ্রহের তারিখ ৫ মার্চ ২০১০।
6. ↑  Leneman, Leah (১৯৯৬)। *A Guid Cause: The Women's Suffrage Movement in Scotland*। Edinburgh University Press। পৃষ্ঠা 254। আইএসবিএন 1873644485।
**নূর মোহাম্মদ ডেনিশ** ( উর্দু: نور محمد دانش‎‎  ; জন্ম ১৯৫৮) খ্যাত **নুন মীম ড্যানিশ** আফ্রিকান এবং বালুচ বংশোদ্ভূত পাকিস্তানের কবি।

প্রাথমিক জীবন এবং শিক্ষা
------------------------

ডেনিশ ১৯৫৮ সালে করাচি, সিন্ধু, পাকিস্তান ওয়ার্কিং ক্লাস পরিবারের কাছে জন্মগ্রহণ করেন। তিনি উত্থাপিত হয়েছিল লিয়ারি, মূলত হাবশি পাড়া, যা তিনি "করাচির হারলেম "হিসাবে বর্ণনা করেছেন। তিনি খারাদারের অখাই মেমন স্কুলে তাঁর প্রাথমিক শিক্ষা করেন এবং ১৯৭৪ সালে কবিতা লেখা শুরু করেন। ডেনিশের আফ্রিকান উপস্থিতি প্রায়শই আশেপাশের লোকদের ধরে নিয়ে যেত যে তিনি বিদেশী; তিনি কোথা থেকে এসেছিলেন এবং কেন তিনি উর্দু এত ভাল ভাষায় কথা বলেছেন তা প্রায়শই জিজ্ঞাসা করা হয়।

পেশা
----

১৯৮৪ সালে করাচি বিশ্ববিদ্যালয় থেকে উর্দুতে স্নাতকোত্তর ডিগ্রি অর্জনের পরে ডেনিশ উর্দু কলেজে শিক্ষকতা শুরু করেন ।  তিনি ভারতীয় কবি বশির বদরকে একবার করাচি বিশ্ববিদ্যালয়ে কবিতা আবৃত্তি করার জন্য আমন্ত্রণ করেছিলেন; বদর বিলম্বিত হয়েছিল, এবং শিক্ষার্থীরা অস্থির হয়ে উঠতে শুরু করেছিল; তিনি তাদের মধ্যাহ্নভোজনের ক্ষুধা সম্পর্কে তাদের অভিযোগের প্রতিক্রিয়া জানিয়ে মন্তব্য করেছিলেন, তিনি যদি এইরকম একজন প্রখ্যাত কবি আসার ব্যবস্থা না করতেন তবে যদি তিনি জানতেন যে "উর্দু বিভাগের শিক্ষার্থীদের পেটে মস্তিষ্ক ছিল এবং না মাথায়"।

কবিতা
-----

তিনি "ডেনিশ "কে তাঁর *তখাল্লুস* ( কলমের নাম ) হিসাবে গ্রহণ করেছিলেন। [*কখন?*] ] *বাচায়, তিতলি, ফুল*, তাঁর প্রথম কাব্যগ্রন্থ যা ১৯৪৭ সালে প্রকাশিত হয়েছিল। তিনি তার কাজগুলির মাধ্যমে প্রকাশিত দ্রুতির জন্য দ্রুত স্বীকৃতি অর্জন করেছিলেন, যেখানে তিনি প্রায়শই আফ্রিকান প্রবাসের সদস্য হিসাবে তাঁর অভিজ্ঞতার কথা উল্লেখ করেছিলেন; তাঁর কাজটি উর্দু সমালোচক শামসুর রহমান ফারুকীর দৃষ্টি আকর্ষণ করেছিল, *যেগুলি* ভারতীয় সাহিত্য পত্রিকা *শবখুনে* প্রকাশ *করেছিল* ।  ২০০০ সালে, তিনি মার্কিন যুক্তরাষ্ট্রে চলে আসেন; তিনি একজন বন্ধুর কাছে মন্তব্য করেছিলেন যে তিনি "তৃতীয় শ্রেণীর দেশের প্রথম শ্রেণির নাগরিকের চেয়ে প্রথম শ্রেণির দেশের তৃতীয় শ্রেণির নাগরিক" হওয়া পছন্দ করবেন, তবে তার দ্বন্দ্বের কারণে প্রায় দু'বছর ধরে এই প্রক্রিয়াটি বন্ধ রেখে দেওয়ায় তার বাড়ি ছেড়ে  তিনি প্রথমে নিউইয়র্ক সিটির কুইন্সের কেউ গার্ডেনস পাড়ায় বাসস্থান গ্রহণ করেছিলেন; তিনি তার বৈচিত্র্যের কারণে এটিকে বেছে নিয়েছিলেন, যা তাকে অপরিচিতের কম অনুভব করতে এবং অন্যের সংস্কৃতি অধ্যয়ন করার সুযোগকে সমর্থন করে। প্রথমদিকে, তিনি কেবল সুরক্ষা প্রহরী হিসাবেই চাকরি খুঁজে পেতে পারেন তবে শেষ পর্যন্ত তিনি নিউইয়র্ক বিশ্ববিদ্যালয়ের অনুষদে যোগদান করেছিলেন; পরে তিনি ভাষা পরামর্শদাতা হিসাবে মেরিল্যান্ড বিশ্ববিদ্যালয়ে চলে আসেন। 
[ *<span title="The time period mentioned near this tag is ambiguous. (February 2011)">কখন?</span>*
ডেনিশ মুস্তাফা জায়েদী, ওবায়দুল্লাহ আলেম, নূন মীম রশিদ এবং সিরাজউদ্দিন জাফরের মতো উর্দু কবিদের তার প্রধান প্রভাব হিসাবে উল্লেখ করেছেন। তিনি ল্যাংস্টন হিউজেসের একজন প্রশংসক এবং তাঁর রচনাগুলি উর্দুতে অনুবাদ করার আশাবাদী। তিনি বিবাহিত এবং তার দুটি সন্তান রয়েছে।

আরো দেখুন
---------

* হাবশি

তথ্যসূত্র
---------

1. 1 2 3  *AUTHOR: A poet in New York*
2. 1 2  *Poetry and the dreamland*
3. ↑  *The Beautiful Mosaic: The life of poetry in Queens* . Includes a translation of one of his Urdu works into English.
**মধুপুর-গিরিডি-কোডারমা লাইন** একটি ১৩৮ কিমি (৮৬ মা) -দীর্ঘ দেওঘর জেলার মধুপুর শহর থেকে ঝাড়খণ্ড রাজ্যের গিরিডিহ জেলার গিরিডিহ শহর হয়ে কোডেরমা জেলার কোডেরমা শহর পর্যন্ত একক ব্রডগেজ রেলপথ। এটি মধুপুর-গিরিডি রেললাইনের একটি বর্ধিত রুট। কোডারমা-মহেশমুন্ডা বিভাগটি পূর্ব মধ্য রেলওয়ের ধানবাদ বিভাগের অধীনে এবং পূর্ব রেলের আসানসোল বিভাগের অধীনে গিরিডিহ-মধুপুর বিভাগটি পড়ে। ১১০ কিলোমিটার কোডারমা থেকে মহেশমুন্ডা পর্যন্ত রেল লাইন পূর্ব মধ্য রেলের ধানবাদ বিভাগের তত্ত্বাবধানে নির্মাণ করা হয়।

ইতিহাস
------

গিরিডিহ রেলওয়ে স্টেশনটি ১৮৭১ সালে ভারতে (১৯৪৭ সালে ভারতের স্বাধীনতার আগে) প্রধানত এই অঞ্চল থেকে খনিজ সম্পদ পরিবহনের জন্য ব্রিটিশ সরকার দ্বারা রেলওয়ে সাইডিং হিসাবে নির্মিত হয়। রেলওয়ে সাইডিংয়ের জন্য চুক্তিটি ১৮৬৫ সালে দেওয়া হয় এবং ১৮৭১ সালে নির্মাণ শেষ হয়। সাইডিংটি সেন্ট্রাল কোলফিল্ডস লিমিটেডের মালিকানাধীন।

  

ক ১১০ কিমি (৬৮ মা)মাই ) কোডারমা থেকে মহেশমুন্ডা পর্যন্ত রেলপথ তৈরি করা হয়। এটি মধুপুর-গিরিডিহ রেললাইনকে কোডারমা পর্যন্ত প্রসারিত করেছে, কার্যকরভাবে এটিকে মধুপুর-গিরিডিহ-কোডারমা লাইনে পরিণত করেছে। গিরিডিতে একটি নতুন রেলওয়ে স্টেশন তৈরি করা হয়েছিল যার নাম নিউ গিরিডিহ রেলওয়ে স্টেশন ( এনজিআরএইচ) নামে পরিচিত যা এই রুটে ইতিমধ্যে বিদ্যমান গিরিডিহ রেলওয়ে স্টেশন (জিআরডি) বাদ দিয়ে মহেশমুন্ডাকে একটি জংশন স্টেশন বানিয়েছে। ১৬ ফেব্রুয়ারি ২০১৯-এ, পূর্ব রেলওয়ে তার প্রেস-রিলিজে ২৫ ফেব্রুয়ারি ২০১৯ থেকে নিউ গিড়িডি হয়ে কোডারমা থেকে মধুপুর পর্যন্ত একটি যাত্রীবাহী ট্রেন পরিষেবা ঘোষণা করে। সামনের যাত্রার সময়কাল ৪ ঘন্টা ৫ মিনিট এবং ফিরতি যাত্রার সময়কাল ৪ ঘন্টা ২৫ মিনিট। পূর্ব রেলওয়ে একই প্রেস-রিলিজের মাধ্যমে ২৫ ফেব্রুয়ারি ২০১৯ থেকে কোডারমা থেকে মহেশমুন্ডা জংশন পর্যন্ত আরেকটি যাত্রীবাহী ট্রেন পরিষেবা ঘোষণা করে। অগ্রবর্তী যাত্রার সময়কাল ৩ ঘন্টা এবং ফিরতি যাত্রার সময়কাল ৩ ঘন্টা ১০ মিনিট।

বিদ্যুতায়ন
-----------

মধুপুর-গিরিডিহ-কোডারমা লাইন ২০২০ সালের অক্টোবরে সম্পূর্ণরূপে বিদ্যুতায়িত হয়।

তথ্যসূত্র
---------

1. ↑  Akhtar, Shahnawaz (২০ আগস্ট ২০০৯)। "Ignored, Giridih station cries for care – Pilgrim spot fetches Rs 25cr for railways, but denied express trains"। *The Telegraph (Calcutta)*। Calcutta, India। সংগ্রহের তারিখ ৩১ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Colliery Sidings East Railway"। Official Website of the Eastern Railway। ২৬ মে ২০১২ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সেনিয়া কাহনোভিচ** (রুশ: Ксения Кахнович; জন্ম: ২৯শে জানুয়ারি ১৯৮৭; ভ্লাদিভস্তক, সোভিয়েত ইউনিয়ন) হলেন একজন রুশ ফ্যাশন মডেল, যিনি আপাতবাস্তব টেলিভিশন অনুষ্ঠান *ইউ আর এ সুপারমডেলের* প্রথম সাইকেল জয়লাভ করেছেন। এই অনুষ্ঠানটি টাইরা ব্যাংকসের *আমেরিকা'স নেক্সট টপ মডেলের* রুশ সংস্করণ।

পেশা
----

২০০৪ সালে, মাত্র ১৬ বছর বয়সে সেনিয়া কাহনোভিচ ইউ আর এ সুপারমডেল, সাইকেল ১-এ প্রতিযোগিতা করেছিলেন এবং জয়লাভ করেছিলেন। তিনি প্রথম পুরষ্কারটি প্রত্যাখ্যান করেছিলে, যেটি ছিল নেক্সট মডেল ম্যানেজমেন্টের সাথে একটি চুক্তি; কারণ তিনি ইতিমধ্যে আইএমজি মডেলসের কাছ থেকে অনুষ্ঠানে প্রতিযোগী হিসেবে থাকাকালীন এবং ফাইনাল প্রচারিত হওয়ার সময়ে আরও লাভজনক অফার পেয়েছিলেন। তাঁর বিজয় আনুষ্ঠানিকভাবে ঘোষণা করার পূর্বেই কাহনোভিচ প্যারিসে চলে এসেছিলেন।

তার পর থেকে তিনি ভার্সেস, গুচি, হার্মিস, লুই ভুইটন, ক্রিশ্চিয়ান ডিওর এবং ডলস অ্যান্ড গ্যাবানা-এর মতো প্রতিষ্ঠানের সাথে যুক্ত হয়ে নিউ ইয়র্ক, প্যারিস এবং মিলানের মতো জায়গার ফ্যাশন অনুষ্ঠানের র‍্যাম্পে হেঁটেছেন। তিনি এলি সাব, ডিওর এবং লেক্রোইক্সের জন্য হাওট কাউচার অনুষ্ঠানে হেঁটেছেন। তিনি ডিওএইচসি, গুচি এবং রিচমন্ডের বিজ্ঞাপনে উপস্থিত হয়েছেন এবং কসমোপলিটন, ম্যাডাম ফিগারো, হার্পার বাজার এবং অ্যামিকার প্রচ্ছদে স্থান পেয়েছিলেন। তিনি ফ্রেঞ্চ ভোগ এবং ফ্রেঞ্চ মেরি ক্লেয়ারের একটি সম্পাদকীয়তেও উপস্থিত হয়েছিলেন।

২০১৫ সালের অক্টোবর মাসে, কাহনোভিচকে শীর্ষ মডেল ফ্র্যাঞ্চাইজের অন্যতম সফল প্রতিযোগী হিসাবে কসমোপলিটনে স্থান করে নিয়েছিলেন।

তথ্যসূত্র
---------

1. 1 2 3  Ksenia's profile at Fashion Model Directory
2. ↑  "Ksenia's profile at IMG Models New York"। ২০১১-০৭-২৫ তারিখে মূল থেকে আর্কাইভ করা। সংগ্রহের তারিখ ২০১০-০৭-৩০।
3. ↑  Ksenia's profile at IMG Models New York[*স্থায়ীভাবে অকার্যকর সংযোগ*] Retrieved on 2008-07-30
4. ↑
5. ↑  Rees, Alex (২০ অক্টোবর ২০১৫)। "12 times "Top Model" actually found, you know, a top model"। *Cosmopolitan*। সংগ্রহের তারিখ ২৩ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* মডেল.কমে সেনিয়া কাহনোভিচ

| * দে
* স
*টিওয়াই - সুপারমডেল* |
| --- |
| সাইকেল | 
* ১
* ২
* ৩
* ৪

 |
| বিজয়ী | 
* সেনিয়া কাহনোভিচ

 |
| সম্পর্কিত অনুষ্ঠান | 
* টপ মডেল
* টপ মডেল পো-রুসকি

 |
**ফারজি** বলতে মুঘল দরবারের বাইরের পোশাককে বোঝায়। এটি একটি কোট ছিল ছোট হাতা এবং পশম কলার, সামনে খোলা। দৈর্ঘ্য জামার চেয়ে কম ছিল। ফারজি ছিল শীতকালীন পোশাক। অর্থাৎ ফারজি মুঘল সম্রাটগণ এবং অন্যান্য সভাসদগণ শীতের সময় পরিধান করতেন। মুঘল সম্রাট এবং দরবারের সভাসদবৃন্দ জামার উপরে এটি পরিধান করতেন, একটি সজ্জিত কাপড় দিয়ে বেঁধেছিলেন, অর্থাৎ কাটজেব কোমরের চারপাশে আলগাভাবে ঝুলন্ত প্রান্ত দিয়ে। কাটজেবে তরবারি বা ছোরা নিয়ে মুঘল সম্রাটদের অনেক মুঘল চিত্রকর্ম রয়েছে। ফারজি ছিল মুঘল সম্ভ্রান্ত ব্যক্তিবর্গ এবং অন্যান্য দরবারীদের খিলাতে (সম্মানের পোশাক) দেওয়া পোশাকগুলির মধ্যে একটি। রাজকীয়দের মধ্যে সপ্তদশ শতকে কোটটি খুব বিখ্যাত ছিল।

উপরে বাম দিকে একজন মুঘল নারী ফারজি পরিহিত অবস্থায়, উপরে মাঝে মুঘল সম্রাট ফররুখশিয়ার ফারজি পরিহিত অবস্থায় এবং সম্রাট হুমায়ুন ফারজি পরিহিত অবস্থায়

আরও দেখুন
---------

* মুঘল পোশাক
* জামা (দক্ষিণ ভারতীয় বস্ত্র)
* তুবাদা

তথ্যসূত্র
---------

1. ↑  *Itihas* (ইংরেজি ভাষায়)। Director of State Archives, Government of Andhra Pradesh.। ১৯৯২। পৃষ্ঠা 40।
2. ↑  Sherwani, Haroon Khan (১৯৭৪)। *History of Medieval Deccan, 1295-1724: Mainly cultural aspects* (ইংরেজি ভাষায়)। Copies can be had from Director of Print. and Publication Bureau, Government of Andhra Pradesh। পৃষ্ঠা 223।
3. ↑  Mohamed Nasr। *A Study Of Mughal Emperial Costumes And Designs During 16th And 17th Century* (English ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link)
other uses of **Farquhar** জন্য Farquhar (disambiguation) দেখুন।
ফারকুহার পুঞ্জ: উপরে প্রোভিডেন্স প্রবালপ্রাচীর, বামে সেন্ট পিয়েরে দ্বীপ এবং নিচে ফারকুহার প্রবালপ্রাচীর
**ফারকুহার পুঞ্জ** টি সেইচেলেস এর আউটার দ্বীপপুঞ্জ এর অন্তর্ভুক্ত, যা আইসল্যান্ড জাতির দক্ষিণ-পশ্চিমে অবস্থিত, রাজধানী ভিক্টোরিয়া ৭০০ কিলোমিটারের বেশি দূরে মাহে দ্বীপে। পুঞ্জটির সকল দ্বীপের সর্বমোট স্থলভাগ হচ্ছে ১১ কিমি² এর কম, কিন্তু মোট উপহ্রদ বেষ্টনকারী বৃত্তাকার প্রবালপ্রাচীরের আকার হচ্ছে প্রায় ৩৭০ কিমি²।

পুঞ্জটি দুটি উপহ্রদ বেষ্টনকারী বৃত্তাকার প্রবালপ্রাচীর এবং একটি পৃথক দ্বীপ এর সমন্বয়ে গঠিত। অধিকন্তু, এই এলাকায় একটি পৃথক জলতলস্থ রীফ রয়েছে:

1. ফারকুহার প্রবালপ্রাচীর (সাথে দুটি বড় এবং প্রায় আটটি ছোট ইসলেট)
2. প্রোভিডেন্স প্রবালপ্রাচীর (সাথে ২টি ইসলেট, প্রোভিডেন্স দ্বীপ এবং কার্ফ দ্বীপ)
3. সেন্ট পিয়েরে দ্বীপ
4. উইজার্ড রীফ (জলতলস্থিত)

মাত্র দুটি সেটলমেন্ট রয়েছে। প্রধান সেটলমেন্টটি ফারকুহার প্রবালপ্রাচীর এর Île du Nord (উত্তর দ্বীপ)-এ, এবং অপরটি প্রোভিডেন্স প্রবালপ্রাচীর এর প্রোভিডেন্স দ্বীপে অবস্থিত।

জীববিজ্ঞান
----------

The oonopid monotypic মাকড়সা প্রজাতি *Farqua quadrimaculata* একমাত্র জানা মাকড়সা that is endemic to ফারকৃহার দ্বীপপুঞ্জ.

আরো দেখুন
---------

* সেইচেলেস এর ভূগোল

পাদটিকা
-------

1. ↑  সারিস্টো ২০০১

উল্লেখপঞ্জি
-----------

* Saaristo, M. I. (২০০১). বামন শিকারি মাকড়সা or Oonopidae (Arachnida, Araneae) of the Seychelles. *Insect Syst.*  *Evol.* **৩২** : ৩০৭-৩৫৮।


  

টেমপ্লেট:Seychelles-geo-stub
**সেনতোর** (গ্রিক: Κένταυρος, *Kéntauros*) অথবা **হাইপো সেনতোর** হলো গ্রিক পুরানের একটি বিশেষ ধরনের প্রাণী যার শরীরের উপরের অংশ মানুষের মত এবং নিচের অংশ ঘোড়ার মতো। এদের মাথা, হাত ও গলা মানুষের মত কিন্তু দেহ ও পা ঘোড়ার মতো।

নারী সেনতোর
-----------

নারী সেনতোর
নারী সেনতোরদের ‘কেনতোরিডাস’ বলা হয় যদিও প্রথমদিকের গ্রিক পুরান এবং শিল্পকলায় তাদের অস্তিত্ত ছিল না। মেসিডোনিয়ান মোজাইক হলো খ্রিস্টপূর্ব ৪র্থ শতকের একটি নারী সেনতোরের প্রকৃষ্ঠ উদাহরণ। ওভিড হাইলোনোমি নামে এক নারী সেনতোর এর কথা বলে যান যিনি তার স্বামী সাইলারাস লফিথস যুদ্ধে মারা যাবার পর আত্মহত্যা করেন।

নেপলিস এর চিত্রকর্মের এক বর্ণনায় পাওয়া যায় নারী সেনতোররা হলো পুরুষ সেনতোরদের স্ত্রী অথবা বোন যারা তাদের ছেলেমেয়েদের নিয়ে পেলিয়ন পর্বতে বসবাস করত।

> 
> "How beautiful the Centaurides are, even where they are horses; for some grow out of white mares, others are attached to chestnut mares, and the coats of others are dappled, but they glisten like those of horses that are well cared for. There is also a white female Centaur that grows out of a black mare, and the very opposition of the colours helps to produce the united beauty of the whole."
> 
> 

নিকট বর্তমান থেকে সাধারনত নারী সেনতোর এর মতবাদ জনপ্রিয় হওয়া শুরু করে। শেক্সপিয়ার এর কিং লিয়ারের একক্ট ৪, দৃশ্য ৬ এর ১২৪-১২৫ পৃষ্ঠায় দেওয়া আছে, "ডাউন ফ্রম দ্য ওয়াইস্ট দে আর সেনতোরস,/ দ্যো ওমেন অল এভাব"। ডিজনির নির্মিত অ্যানিমেটেড চলচ্চিত্র ‘ফ্যানটাসিয়াতে’ কিছু নারী সেনতোরকে দেখানো হয় যদিও ডিজনি তাদের ‘কেনতোরিডাস’ এর বদলে সেনতোরিতাস বলে অবহিত করে।

স্থির চিত্র
-----------

* ৫০০ বিসি৫০০ বিসি
* ১৪৮২-৮৩১৪৮২-৮৩
* ১৮০৫-১৮১৯১৮০৫-১৮১৯
* ১৮৬০১৮৬০

তথ্যসূত্র
---------

1. ↑  thefreedictionary.com
2. ↑  dictionary.reference.com
3. ↑  definitions.net
4. ↑  "Definition of centaur"। *Oxford Dictionaries*। Oxford University Press। ৩১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩ মে ২০১৩।
5. ↑  Pella Archaeological Museum.
6. ↑  Ovid, *Metamorphoses* 12. 210 ff. the name Hylonome is Greek so Ovid may have drawn her story from an earlier Greek writer.
7. ↑  Philostratus the Elder, *Imagines* 2. 3.

আরো পড়ুন
---------

* M. Grant and J. Hazel. *Who's Who in Greek Mythology*. David McKay & Co Inc, 1979.
* Rose, Carol (২০০১)। *Giants, Monsters, and Dragons: An Encyclopedia of Folklore, Legend, and Myth*। New York, New York: W. W. Norton & Company, Inc.। পৃষ্ঠা 72। আইএসবিএন 0-393-32211-4।
* Harry Potter, books 1, 3, 4, 5, 6, and 7.
* The Chronicles of Narnia, book 2.
* The Lightning Thief, book 1.
* Frédérick S. Parker. *Finding the Kingdom of the Centaurs*.

বহিঃসংযোগ
---------


উইকিমিডিয়া কমন্সে **সেনতোর** সংক্রান্ত মিডিয়া রয়েছে।

* Theoi Project on Centaurs in literature
* Centaurides on female centaurs
* MythWeb  ওয়েব্যাক মেশিনে আর্কাইভকৃত ২১ ফেব্রুয়ারি ২০০৯ তারিখে article on centaurs
* Harry Potter Lexicon article on centaurs in the Harry Potter universe
* Erich Kissing's centaurs contemporary art
***চুনিচি শিমবুন*** (中日新聞, *Chūnichi Shinbun*) একটি জাপানি ব্রডশিট দৈনিক পত্রিকা যা বেশিরভাগ আইচি প্রশাসনিক অঞ্চল এবং আশেপাশের অঞ্চলে চুনিচি শিমবুন কোং লিমিটেড দ্বারা প্রকাশিত। আইচি প্রশাসনিক অঞ্চলের ৬০% জনসংখ্যার মধ্যে প্রবেশ করে এটি এই অঞ্চলের প্রভাবশালী দৈনিক। চুনিচি শিমবুন গ্রুপ *টোকিও শিমবুন*, *চুনিচি স্পোর্টস* এবং *টোকিও চুনিচি স্পোর্টস* সংবাদপত্র প্রকাশ করে। ক্রমবর্ধমান প্রচলন 2.3 মিলিয়ন কপি ছাড়িয়েছে, যা জাপানে 4 র্থ স্থানে রয়েছে। তার আগে আছে "ইয়োমিউরি শিম্বুন", "আসাহি শিম্বুন", "মাইনিচি শিম্বুন ।

এটি চুনিচি ড্রাগন বেসবল দলের মালিক এবং এটি একটি বিখ্যাত আন্তর্জাতিক জিমন্যাস্টিক ইভেন্ট, চুনিচি কাপের মূল সংগঠক হিসাবেও পরিচিত।

ইতিহাস
------

পত্রিকাটি আগে *নাগোয়া শিমবুন* নামে পরিচিত ছিল।  ১৯৩৬–১৯৪০ সাল পর্যন্ত এটি জাপানিজ বেসবল লীগের দল নাগোয়া কিনকোর মালিকানাধীন ছিল। কাগজটি ১৯৪৬ সালে চুবু নিহোন (বর্তমানে চুনিচি ড্রাগন) অধিগ্রহণ করেছিল।

গ্রুপ কোম্পানি
--------------

* চুবু-নিপ্পন সম্প্রচার
* চুনিচি ড্রাগন
* টোকাই রেডিও সম্প্রচার

আরো দেখুন
---------

* জাপানের সংবাদপত্রের তালিকা

তথ্যসূত্র
---------

1. ↑  "Nagoya Kinko", Baseball-Reference.com. Accessed Mar. 8, 2015.
2. ↑  "Chubu Nihon," Baseball-Reference.com. Accessed March 8, 2015.
বলপত্তনম সেতু
**বলপত্তনম** (ইংরেজি: Valapattanam) ভারতের কেরালা রাজ্যের কণ্ণুর জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১১°৫৪′ উত্তর ৭৫°২২′ পূর্ব﻿ / ﻿১১.৯° উত্তর ৭৫.৩৭° পূর্ব﻿ / 11.9; 75.37। সমুদ্র সমতল হতে এর গড় উচ্চতা হল ৬ মিটার (১৯ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে ৱালাপত্তনম শহরের জনসংখ্যা হল ৮৩৬৯ জন। এর মধ্যে পুরুষ ৫০% এবং নারী ৫০%।

এখানে সাক্ষরতার হার ৮১%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে ৱালাপত্তনম এর সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

তথ্যসূত্র
---------

1. ↑  "Valapattanam"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৬, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৬, ২০০৭।

|  |  |
| --- | --- |
|  | *এই নিবন্ধটি ভারতের কেরল রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**রোজ ভ্যালি আর্থিক কেলেঙ্কারি** বা সহজভাবে **রোজ ভ্যালি চিট ফান্ড কেলেঙ্কারি** ছিল রোজ ভ্যালি গ্রুপ দ্বারা পরিচালিত একটি পঞ্জি প্রকল্পের পতনের কারণে ভারতে একটি বড় আর্থিক কেলেঙ্কারি এবং কথিত রাজনৈতিক কেলেঙ্কারি।

রোজ ভ্যালি কেলেঙ্কারি হল সবচেয়ে বড় আর্থিক জালিয়াতিগুলির মধ্যে একটি, যা ২০১৩ সালে পশ্চিমবঙ্গ রাজ্যকে নাড়া দিয়েছিল৷ এনফোর্সমেন্ট ডিরেক্টরেট (ইডি) অনুমান অনুসারে, ভারত জুড়ে বিনিয়োগকারীদের কাছ থেকে ১৭,৫২০ কোটি টাকা তোলা হয়েছে বলে জানা গেছে। অল ইন্ডিয়া স্মল ডিপোজিটর অ্যাসোসিয়েশন এই পরিমাণ ৪০,০০০ কোটি টাকা নির্ধারণ করেছে। কিছু প্রতিবেদনে ৬০,০০০ কোটি টাকার বেশি পরিমাণে অনুমান করা হয়েছে।

কেলেঙ্কারিতে ক্ষতিগ্রস্ত রাজ্যগুলি হল পশ্চিমবঙ্গ, আসাম, বিহার এবং ত্রিপুরা।

রোজ ভ্যালি গ্রুপ কথিত চিট ফান্ড অপারেশন চালানোর জন্য মোট ২৭ টি কোম্পানি চালু করেছিল যার মধ্যে মাত্র অর্ধ ডজন সক্রিয় ছিল। এটি অভিযোগ করা হয় যে কোম্পানিটি বিনিয়োগকারীদের প্রতি তার দায়বদ্ধতা দমন করতে তার বিভিন্ন বোন ফার্মে "ক্রস ইনভেস্টমেন্ট" করেছে।

ইডি -র মতে, অর্থের একটি অংশ রাজনীতিবিদদের ঘুষ দেওয়ার জন্যও ব্যবহার করা হয়েছিল যাতে কেলেঙ্কারিটি সুষ্ঠুভাবে চলতে পারে। ইডি রোজ ভ্যালি গ্রুপের ২,৫০০ অ্যাকাউন্ট হিমায়িত করেছে এবং সংস্থার সন্দেহ যে আরও অনেকগুলি ট্র্যাক করা এবং হিমায়িত করা বাকি রয়েছে।

২০১৫ সালে, রোজ ভ্যালির চেয়ারম্যান গৌতম কুন্ডুকে মানি লন্ডারিং মামলায় গ্রেপ্তার করা হয়েছিল এবং সিবিআই এবং এনফোর্সমেন্ট ডিরেক্টরেট দ্বারা তদন্ত করা হয়েছিল। তদন্ত চলাকালীন, সরকার রোজ ভ্যালি গ্রুপের সমস্ত ২,৬০০টি ব্যাঙ্ক অ্যাকাউন্ট জব্দ করেছে, যার প্রায় ৮০০ থেকে ১,০০০ কোটি টাকা ছিল৷

তৃণমূল সাংসদ, অভিনেতা তাপস পলের নামও তদন্তের সময় সামনে এসেছিল কারণ তিনি কোম্পানির পরিচালক ছিলেন।

২৫ জানুয়ারী, ২০১৯-এ, রোজ ভ্যালি গ্রুপকে ২৫ কোটি টাকা প্রতারণা করার জন্য সিবিআই বাংলা চলচ্চিত্র প্রযোজক শ্রীকান্ত মোহতাকে গ্রেপ্তার করে। মোহতার কোম্পানী শ্রী ভেঙ্কটেশ ফিল্মস চোখের বালি, মেমোরিজ ইন মার্চ, অটোগ্রাফ, রেইনকোট এবং ইতি মৃণালিনির মতো অনেক পুরস্কারপ্রাপ্ত চলচ্চিত্র নির্মাণ করেছে।

তথ্যসূত্র
---------

1. ↑  "Sudip Bandyopadhyay arrested: All you need to know about Rose Valley chit fund scam - Firstpost"। firstpost.com। ৪ জানুয়ারি ২০১৭। সংগ্রহের তারিখ ২০১৭-০১-০৫।
2. ↑  "Rose Valley chit fund scam: TMC leaders' nexus with the investment firm : India, News - India Today"। indiatoday.intoday.in। সংগ্রহের তারিখ ২০১৭-০১-০৫।
3. ↑  "Rose Valley scam: All you need to know about the chit fund case"। *www.businesstoday.in*। ৪ ফেব্রুয়ারি ২০১৯। সংগ্রহের তারিখ ২০২০-১১-১১।

বহিঃসংযোগ
---------
**শেখ ফজল-উর-রেহমান** (উর্দু: فضل الرحمان (کرکٹ کھ‎‎; জন্ম: ১১ জুন, ১৯৩৫) তৎকালীন ব্রিটিশ ভারতের অমৃতসর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর ও পাঞ্জাব দলের প্রতিনিধিত্ব করেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন **ফজল-উর-রেহমান**।

খেলোয়াড়ী জীবন
---------------

১৯৫১-৫২ মৌসুম থেকে ১৯৬১-৬২ মৌসুম পর্যন্ত ফজল-উর-রেহমানের প্রথম-শ্রেণীর খেলোয়াড়ী জীবন চলমান ছিল। পাকিস্তানের ক্রিকেটের সূচনালগ্নে অন্যতম টেস্ট ক্রিকেটার ছিলেন।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফজল-উর-রেহমান। ১৩ মার্চ, ১৯৫৮ তারিখে জর্জটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

লাহোরের ইসলামিয়া কলেজে পড়াশুনো করেছিলেন ফজল-উর-রেহমান। ক্রিকেট খেলা থেকে অবসর গ্রহণের পর ইসলাম শিক্ষা বিষয়ে স্নাতকোত্তর ডিগ্রীধারী হন। ধর্মপ্রাণ মুসল্লী হিসেবে সাপ্তাহিক বয়ান দিয়ে থাকেন।

তথ্যসূত্র
---------

1. ↑  Samiuddin, Osman। "With Allah on their side"। *Cricinfo*। সংগ্রহের তারিখ ১০ জুলাই ২০১৮।

আরও দেখুন
---------

* হাসিব আহসান
* মাকসুদ আহমেদ
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ফজল-উর-রেহমান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফজল-উর-রেহমান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**আরিফুল হক** (জন্ম: ১২ অক্টোবর ১৯৩৪) বাংলাদেশী অভিনেতা  ও লেখক। তিনি প্রথম চলচ্চিত্র অভিনয় করেন ১৯৬৩ সালে উত্তরায়ণ (চলচ্চিত্র) যেটি পরিচালনা করেন বিভূত লাহা। এর পর তিনি বাংলাদেশে এসে একাধিক চলচ্চিত্রে অভিনয় করেন।  তার লেখা একাধিক বইও রয়েছে এর মধ্যে উলেখ্যযোগ্য হায়দারাবাদ ট্রাজেডি ও আজকের বাংলাদেশ।

শৈশব ও পড়ালেখা
---------------

আরিফুল হকের জন্ম ১৯৩৪ সালের ১২ই অক্টোবর ভারতের  হাওড়া জেলার বাগনান অঞ্চলের মহাদেবপুর গ্রামে মাতুলালয়ে। ব্যারাকপুর সরকারি উচ্চ মাধ্যমিক বিদ্যালয় ও উলুবেড়িয়া কলেজ এবং যাদবপুর বিশ্ববিদ্যালয় শিক্ষালাভ করেন।

কর্মজীবন
--------

সাত বছর বয়সে নাট্যশিল্পে হাতে খড়ি। বাংলা নাটা জগতের প্রবাদপুরুষ নামে পরিচিত শিশির কুমার ভাদুড়ী সহ বহু জনের সন্নিধ্যে নাট্যচর্চা করেছেন। ভারতীয় গণনাট্য সংঘের (IPTA) সক্রিয় সদস্য ছিলেন। তাঁর অভিনীত "উত্তরায়ণ" নামে প্রথম চলচ্চিত্র মুক্তি পায় কলকাতায় ১৯৫২ সালে। এ পর্যন্ত তাঁর অভিনীত প্রায় দুশ' চলচ্চিত্র মুক্তি পেয়েছে।  এগুলোর মধ্যে অনেকগুলি জাতীয় পুরস্কার পেয়েছে।তিনি চলচ্চিত্র, টেলিভিশন, রেডিওসহ সকল মাধ্যমেই তাঁর অভিনয় করেছেন। তিনি একজন জনপ্রিয় প্রাবন্ধিক ও কলামিস্ট। দৈনিক ইনকিলাব, দৈনিক সংগ্রাম, দৈনিক দিনকাল, দৈনিক ইত্তেফাক, সাপ্তাহিক রোববার, বিক্রম , পালাবদল ও প্রেক্ষণ সহ জাতীয়তাবাদী ও ইসলামী সংস্কৃতি বিষয়ক চিন্তাশীল ও জাগরণমূলক প্রবন্ধ লিখে থাকেন। ১৯৮১তে বাংলাদেশ থেকে সর্বপ্রথম যে নাট্যদলটি দক্ষিণ কোরিয়ায় অনুষ্ঠিত বিশ্বনাট্যোৎসবে যোগদান করেছিল, তিনি তার অন্যতম সদস্য ছিলেন।

অভিনয়
------

* লালন ফকির (১৯৭২)
* সারেং বউ (১৯৭৮)
* বড় বাড়ির মেয়ে,
* সূর্য কন্যা (১৯৭৫),
* সুন্দরী (১৯৭৯),
* সখি তুমি কার (১৯৮০),
* কথা দিলাম (১৯৯১) ,
* ‘নতুন বউ’ (১৯৮৩),
* ‘এখনই সময়’,
* ‘পিতা মাতা সন্তান’ (১৯৯৭),
* ‘তোমাকে চাই’ (১৯৯৬)
* ‘দেশপ্রেমিক’ (১৯৯৪),
* ‘ঘৃণা’,
* স্বপ্নের নায়ক (১৯৯৭)

আরিফুল হকের অভিনীত সাম্প্রতিক ছবিগুলো হচ্ছে একে এম ফিরোজ বাবুর পরিচালিত ‘প্রেম বিষাদ’, এফ আই মানিকের পরিচালিত ‘চিরদিনই তুমি আমার’ এবং খালিদ মাহমুদ মিঠুর পরিচালিত ‘গহীনে শব্দ’।

বই
--

* হায়দারাবাদ ট্রাজেডি ও আজকের বাংলাদেশ
* সংস্কৃতির মানচিত্র
* দেশ সমাজ সংস্কৃতি ও রাজনীতি
* হাসির কৌতুক

তথ্যসূত্র
---------

1. 1 2 3  "কিংবদন্তি অভিনেতা আরিফুল হকের ৮৬তম জন্মদিন"। জাগো নিউজ । সংগ্রহের তারিখ ৩০ জুন ২০২১।
2. 1 2 3 4  "আরিফুল হকের ৮১তম জন্মদিন"। বাংলানিউজটোয়েন্টিফোর.কম। সংগ্রহের তারিখ ৩০ জুন ২০২১। [*স্থায়ীভাবে অকার্যকর সংযোগ*]
3. ↑  "পাঁচ বছর পর ঢাকায় আরিফুল হক"। দৈনিক ইনকিলাব। সংগ্রহের তারিখ ৩০ জুন ২০২১।
4. ↑  "Veteran actor Ariful Haque publishes a book" (ইংরেজি ভাষায়)। The Daily Star (Bangladesh)। সংগ্রহের তারিখ ৩০ জুন ২০২১।
5. ↑  "আরিফুল হকের মস্তিষ্কে রক্তক্ষরণের পর অস্ত্রোপচার"। চ্যানেল আই। সংগ্রহের তারিখ ৩০ জুন ২০২১।
6. ↑  "'সারেং বৌ' চলচ্চিত্র (১৯৭৮)"। ২৩ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১১।
7. ↑  "Actor Ariful Haque turns 84 today" (ইংরেজি ভাষায়)। The Independent (Bangladesh)। সংগ্রহের তারিখ ৩০ জুন ২০২১।
8. ↑  "এই বিনোদন বিষয়ক নাটকতো বেশিদিন টিকবে না-আরিফুল হক"। আনন্দ আলো। সংগ্রহের তারিখ ৩০ জুন ২০২১।
9. 1 2 3 4  "Ariful Haque Books - আরিফুল হক এর বই"। রকমারি । সংগ্রহের তারিখ ৩০ জুন ২০২১।

বহিঃসংযোগ
---------

* ইন্টারনেট মুভি ডেটাবেজে আরিফুল হক (ইংরেজি)
Rozeynaরোজাইনা
এমপি রোজাইনা অ্যাডাম
**রোজাইনা অ্যাডাম** (জন্ম ১২ ডিসেম্বর ১৯৭৬) হচ্ছেন মালদ্বীপের একজন সংসদ সদস্য, যিনি সংসদে অ্যাডু মেদু নির্বাচনী এলাকাকে প্রতিনিধিত্ব করেছিলেন। ২রা জুন ২০১৪-এ রোজাইনা মালদ্বীপের ডেমোক্র্যাটিক পার্টি-এর (এমডিপি) সংসদীয় দলের উপ-নেতা হিসাবে নিযুক্ত হন। ১৭ তম পিপল'স মজলিসে তিনি থুলুসাধু নির্বাচনী এলাকাকে প্রতিনিধিত্ব করেন। তিনি ধীভেহি রায়থুঞ্জে পার্টি (ডিআরপি) এর উপ-নেতাদের একজন ছিলেন। তিনি বেশিরভাগ সময় শিশু এবং নারী অধিকার/উন্নয়ন বিষয়গুলিতে কাজ করার জন্য পরিচিত।

শিক্ষা
------

রোজাইনা ক্রাউলি-নেডল্যান্ডস, অস্ট্রেলিয়া থেকে মার্কেটিংয়ে মাস্টার্স ডিগ্রি অর্জন করেছেন। তিনি ম্যানেজমেন্ট ও মার্কেটিংয়ে ব্যাচেলর ডিগ্রী লাভ করেছেন এবং মাধ্যমিক বিদ্যালয়ে বিজ্ঞান ও গণিতের শিক্ষকতার সার্টিফিকেটও পেয়েছেন।

রাজনৈতিক কর্মজীবন
-----------------

ধীভেহি রায়থুঞ্জে পার্টির (ডিআরপি) টিকেটে রোজাইনা কাফু এটোলের থুলুসদহু নির্বাচনী এলাকা প্রতিনিধিত্ব করে নির্বাচিত হন। নভেম্বর ২০১৩ সালে তিনি তার বিরোধী দল মালদ্বীপের ডেমোক্রেটিক পার্টিতে (এমডিপি) যোগদান করেন। রোজাইয়া ২৩ই এপ্রিল ২০১৩-এ দলের ডেপুটি নেতাদের একজন হিসেবে নিযুক্ত হন তিনি। তিনি ডিআরপির মহিলা শাখার সভাপতি ও সহ-সভাপতি ছিলেন। রোজাইনা ডিআরপির কাউন্সিল সদস্য ছিলেন। ১৮ই নভেম্বর ২০১৩-এ তিনি তার পদ থেকে পদত্যাগ করেন। এ ছাড়াও রোজাইনা এমডিপি গৌমী মজলিসেরও সদস্য ছিলেন।

Rozaina Adamরোজাইনা অ্যাডাম

বিবাহিত জীবন
------------

রোজাইনা ১৭তম মজলিসের আলিফুসী আসনের সাবেক সংসদ সদস্য মোহাম্মদ নাসহিজকে বিবাহ করেছেন। তার দুই সন্তান রয়েছে: একটি মেয়ে, জাইনা নাশিজ, এবং একটি ছেলে, জেইন নাসিজ।

তথ্যসূত্র
---------

1. ↑  "Miadhu News – Ibu elected as MDP Parliamentary group leader and Rozaina elected as Deputy leader"। Web.archive.org। ১৫ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।
2. ↑  "সংরক্ষণাগারভুক্ত অনুলিপি"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।
3. ↑
4. ↑  "সংরক্ষণাগারভুক্ত অনুলিপি"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।
5. ↑  "সংরক্ষণাগারভুক্ত অনুলিপি"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।
6. ↑  "Archived copy"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৪।
7. ↑  "সংরক্ষণাগারভুক্ত অনুলিপি"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।
8. ↑  "Miadhu News – DRP former leader and deputy leader running for MDP top posts"। Web.archive.org। ১৮ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।
**রিচার্ড জে. ফিনেগান** (১৮৮৪-১৯৫৫) ২০ শতকের শিকাগো সংবাদপত্রের একজন বিশিষ্ট সম্পাদক ছিলেন।
অল্প বয়সে, ফিনেগান *শিকাগো ক্রনিকলের* অফিস বয় হিসেবে কাজ করতেন। ১৯০৩ ইরোকুইস থিয়েটার ফায়ার কভার করা ছিল তার প্রথম বড় গল্প এবং একটি স্থায়ী রিপোর্টার চাকরি দিয়ে পুরস্কৃত করা হয়েছিল। পরে তিনি *শিকাগো আন্তঃ মহাসাগরে* চলে যান, তিনি দুই বছর ধরে রিপোর্ট করেন এবং রাতে আইন অধ্যয়ন করেন। তারপরে তিনি সন্ধ্যায় *শিকাগো ডেইলি জার্নালে* চলে যান, অবশেষে ১৯১৬ সালে সেই কাগজের ব্যবস্থাপনা সম্পাদকের ভূমিকায় উঠে আসেন। যখন মালিক স্যামুয়েল এমোরি থমাসন ১৯২৯ সালে *শিকাগো ডেইলি নিউজের* কাছে জার্নালের নাম এবং প্রচলন বিক্রি করেছিলেন (কিন্তু জার্নাল বিল্ডিং এবং সরঞ্জাম বজায় রেখেছিলেন), *শিকাগো ডেইলি টাইমস*, তখন তিনি শিকাগোর ফাই প্রতিষ্ঠায় থমাসনের সাথে যোগ দেন এবং ১৯৪৮ সালে, তিনি *শিকাগো সান-টাইমস* গঠন করতে সেই কাগজটিকে *শিকাগো সান*-এর সাথে একত্রিত করতে সাহায্য করেছিলেন। ১৯৫৫ সালে মারা যাওয়ার আগ পর্যন্ত তিনি সান-টাইমস-এর সাথে ছিলেন।
ফিনেগানস ওয়েক আইরিশ লেখক জেমস জয়েসের একটি উপন্যাস। এটি তার পরীক্ষামূলক শৈলীর জন্য সুপরিচিত এবং পশ্চিমা ক্যাননে কথাসাহিত্যের সবচেয়ে কঠিন কাজগুলির একটি হিসাবে এটির খ্যাতি। সতেরো বছর ধরে লেখা এবং ১৯৩৯ সালে প্রকাশিত উপন্যাসটি ছিল জয়েসের চূড়ান্ত কাজ। এটি একটি বহুলাংশে মূর্খতাপূর্ণ ভাষায় লেখা হয় যেটি একটি প্রতিসৃত প্রভাব তৈরি করতে একাধিক ভাষায় নিওলজিজম, পোর্টম্যানটিউ শব্দ, আইরিশ পদ্ধতি এবং শ্লেষের সাথে মানক ইংরাজিকে মিশ্রিত করে।এটিকে কল্পকাহিনীর কাজ হিসাবে শ্রেণীবদ্ধ করা হয়েছে যা বিশ্লেষণ এবং ডিকনস্ট্রাকশনের কাজের সাথে উপকথার একটি অংশকে একত্রিত করে।

তথ্যসূত্র
---------

1. ↑  "Richard J. Finnegan"। *chicagology.com*। সংগ্রহের তারিখ ৬ এপ্রিল ২০২৩।
2. ↑   । সংগ্রহের তারিখ ৬ এপ্রিল ২০২৩।  `|শিরোনাম=` অনুপস্থিত বা খালি (সাহায্য)
3. ↑  Knowlton, Eloise (১৯৯৮)। "Joyce, Joyceans, and the Rhetoric of Citation" (ইংরেজি ভাষায়)। University Press of Florida। সংগ্রহের তারিখ ১৪ এপ্রিল ২০২৩।
4. ↑  "Patrick Parrinder"। *Wikipedia* (ইংরেজি ভাষায়)। ২২ এপ্রিল ২০২২। সংগ্রহের তারিখ ১৫ এপ্রিল ২০২৩।

বহিঃসংযোগ
---------
উলউইক‎ রয়্যাল আর্সেনালের গেটহাউস
**রয়্যাল আর্সেনাল** (ইংরেজি: The Royal Arsenal), আদিনাম উলউইক ওয়ারেন (Woolwich Warren), ব্রিটেনের একটি প্রাক্তন গোলাবারুদ ভাণ্ডার। এটি অস্ত্র ও গোলাবারুদ উৎপাদন এবং বিস্ফোরক গবেষণার কাজে ব্যবহৃত হত। লন্ডনের দক্ষিণ-পূর্বে উলউইখে টেম্‌স নদীর দক্ষিণ তীরে এটি অবস্থিত ছিল। ১৬৭১ সালে ৩১ একর জায়গা জুড়ে এটিকে নির্মাণ করা হয়। ১৬৯৫ সালে এখানে একটি অস্ত্র পরীক্ষাগার যুক্ত করা হয় (যার নাম ছিল রয়্যাল ল্যাবরেটরি) এবং ১৭১৭ সালে একটি বন্দুক নির্মাণ কারখানাও স্থাপন করা হয় (রয়্যাল ব্রাস ফাউন্‌ড্রি)। ১৭৭৭ নাগাদ এর আয়তন বেড়ে ১০৪ একরে গিয়ে দাঁড়ায়। এর কিছুদিন পরেই কয়েদিদের কাজে লাগিয়ে এটির চারপাশে ২.৫ মাইল লম্বা আট ফুট উঁচু ইটের প্রাচীর নির্মাণ করা হয়। ১৮০৪ সালে প্লুমস্টেড রোডের কাছে প্রাচীরটির উচ্চতা বাড়িয়ে ২০ ফুট, এবং বাকী অংশগুলির উচ্চতা ১৫ ফুট করা হয়। ১৮১৪-১৮১৬ সালে কয়েদিদের শ্রম ব্যবহার করে পূর্ব পাশে একটি খাল খনন করা হয়।

ফুটবল
-----

১৮৮৬ সালে আর্সেনালের শ্রমিকেরা একটি ফুটবল ক্লাব গঠন করে যার নাম ছিল ডায়াল স্কোয়ার। তারা ঐ বছর ১১ই ডিসেম্বর প্রথম ম্যাচটি খেলে। দুই সপ্তাহ পরে ক্লাবের নাম বদলে রয়্যাল আর্সেনাল রাখা হয়। ১৮৯৩ সালে ক্লাবটি পেশাদারী ফুটবল লীগে উলউইক আর্সেনাল নামে প্রবেশ করে। বর্তমানে এই ক্লাবটি ইংরেজ প্রিমিয়ার লিগে কেবল আর্সেনাল ফুটবল ক্লাব নামে পরিচিত। ক্লাবটি ১৯১৩ সালে লন্ডনে স্থানান্তরিত হয়।